钦定古今图书集成/明伦汇编/皇极典/第224卷 > 《干会节本州贺皇帝表》文天祥
## 钦定古今图书集成/明伦汇编/皇极典/第224卷 > 《干会节本州贺皇帝表》文天祥

一人天拱，适符龙御之亨；万国云从，共庆虹流之瑞。
系隆宗社，福被寰瀛。恭惟皇帝陛下，曰睿曰聪，乃文
乃武。金瓯有永，绍宁人大宝之休；翠跸早朝，娱太后万年之寿。当嵩呼之华旦，维梦月之佳辰。两宫同时，
千载盛事。臣猥叨分竹，弥切倾葵。奉玉卮之恭，阻缀
班于北阙；通银台之奏，但申颂于西昆。